SUH setti fundinn og bar upp tillögu að dagskrá , sem send hafði verið út með fundarboðinu . Var tillagan samþykkt . Önnur mál voru ekki boðuð . 2 . Skýrslur bréf og erindi . Í skýrslu formanns var fjallaði um : Samráðsfundur stjórnar , nefnda og deilda í janúar . Félagsfundurinn 14. nóvember . Hönnun fyrir alla , algild hönnun utandyra . Fræðsluerindaröðin . Í skýrslu framkvæmdastjóra var fjallað um : Húsnæðismál . Lög nr. 140 / 2018 um aðgerðir gegn peningaþvætti og fjármögnun hryðjuverka Vanefndir Vinnumálastofnunar á greiðslum vegna reksturs Blindravinnustofunnar . Eftir umræður var tillaga um Heilsuklúbb Blindrafélagsins samþykkt með þeirri breytingu að gjald félagsmanna , starfsmanna og bakhjarla yrði 2500 kr. og gesta 5.000 kr. 4 . Gera ráð fyrir svipuðum tekjum og 2019 og að tekjur bakhjarlasöfnunar myndi fara í kostnað fyrsta árið . Aðrar kostnaðarhækkanir verði 3% . Framkvæmdir við hækkun verði fjármagnaðar með lánsfé . Samningsbundnar launahækkanir eru upp á 18.000 kr. 1. apríl 2020 . 6 . Ný lög um aðgerðir gegn peningaþvætti og fjármögnun hryðjuverka . Fyrir fundinum liggur verkefnatillaga frá KPMG um aðgerðir gegn peningaþvætti og fjármögnun hryðjuverka sem Blindrafélaginu ber lagaleg skylda til að sinna . Tillagan var send stjórnarmönnum fyrir fundinn . Þann 1. janúar 2019 tóku gildi ný lög , nr. 140 / 2018 um aðgerðir gegn peningaþvætti og fjármögnun hryðjuverka . Í kjölfarið hafa einnig önnur lög og reglugerðir á sviði málaflokksins tekið gildi . Með vísan í o - , r - og s-lið 1. mgr. 2.gr . framan vísaðra laga fellur Blindrafélagið undir lögin og ber að marka sér stefnu , gera og skila til eftirlitsaðila áhættumati ásamt því að gerðar eru kröfur um útlistun verklagsreglna og ferla . Áhættumat , verkferlar og þjálfun : Blindrafélagið þarf að marka sér stefnu ásamt því að útbúa og skila til RSK áhættumati á grundvelli framangreindra laga og í kjölfarið að laga verkferla og innra eftirlit að áhættumatinu . Í framhaldi af umræddum breytingum og í samræmi við lögin , þarf að uppfræða starfsfólk um breytingarnar og þjálfa það til að lágmarka áhættu félagsins . Áfangar verkefnisins eru eftirfarandi : Marka stefnu um aðgerðir gegn peningaþvætti og hryðjuverkum . Útbúa áhættumat og uppfæra / aðlaga verklagsreglur . Þjálfa og uppfræða viðeigandi starfsfólk varðandi aðgerðir gegn peningaþvætti . Verkefnið verður unnið í samræmi við áherslur Blindrafélagsins hvað varðar tímasetningu þess . Kostnaðaráætlun hljóðar uppá 743.000 – 1.085.000 kr. án vsk . Nánari verkefnalýsingu má sjá á sérstöku fylgiblaði . Stjórn samþykkti að fela framkvæmdastjóra að vinna málið áfram í samstarfi við KPMG og hefja þá vinnu á árinu 2020 .